Posted by: Sandra | 2012/01/11
Wat is vet infiltrsie van die lewer? Hoe word dit behandel?
Vet-infiltrasie van die lewer beteken 'n toestand waar die lewerselle deur vet verplaas word. Dit veroorsaak dan dat die lewer (een van die belangrikste organe in die liggaam), nie meer in staat is om al sy funksies uit te rig nie (bv. detoksifikasie, ens). Die toestand kan deur verskeie faktore veroorsaak word (bv. vergiftiging, infeksies, oormatige alkoholinname, ens). Algemeen gesproke word die toestand met 'n lae-vet-dieet en produkte soos Essentiale of ProHep wat die lewer help om te fungeer, behandel. Jou mediese dokter sal sekere medisyne voorskryf en die lae-vet-dieet moet liefs deur 'n geregistreerde dieetkundige toegepas word. Besoek die Assosiasie vir Dieetkunde in SA se Webwerf by: www.dietetics.co.za en kliek op 'Private Practising' om 'n dieetkundige in jou gebied te vind.